hotchpotch/miracl-hf-unified huggingface dataset:
నాచు కుటుంబము
"నాచు " అను పేరును నీళ్ళమీద తేలు చుండు ప్రతి మొక్కకును, ఒక్కొక్కప్పుడు పాకుడునకు కూడ వాడుచున్నాము. గాని ఆ మొక్కలన్నియు వేరు వేరు కుటుంబములలోనివే. కొన్ని నాచు లకు పువ్వులుండ నేయుండవు. ఇచ్చట వర్ణించిన నాచు పువ్వులు పూచునదియె. నిలకడగా నున్న నీళ్ళలో కొన్ని మొక్కలు తేలుచుండుట జూతుము. మొక్కల ఆకులు నీళ్ళస్లోనె యున్నవి. ఈ మొక్కలకు వేళ్ళు లేవు. ఆకులు మిక్కిలి సన్న సన్నముగ చీలి యున్నవి. వాని వద్ద మిరియపు గింజలంతంత సంచుల వంటివి చూడ నగును. వీని మూలముననే మొక్క తేలు చున్నది. దాని పువ్వుల కాడ నీటిపైకి వచ్చుటకై యది తేలుచున్నది. పువ్వులు కూడ నీళ్ళలోనె యున్న ఎడల నొక పువ్వు వద్దనుండి మరియొక పువ్వులోనికి, పుప్పొడి వచ్చి చేరుటకు వీలుండదు గావున పువ్వులు పైకి రావలసి యున్నది. ఈ మెక్కలును చిన్న చిన్న పురుగులగును బట్టి తినగలవు. వరి చేలలో గూడ నిట్టి మొక్కలు మొలచు చున్నవి. దీని ఆకులు మిక్కిలి చిన్నవి. పువ్వులు నీలముగాను అందముగాను నుండును. కొన్ని మొక్కలు కొంచెము పెద్దవిగా నెదిగి నపుడు తీగెల వలె చుట్టుకొనును. ఈ మొక్కలను దీసి, మన్ను కడిగివేసి చూచిన యెడల చిన్న చిన్న బంతుల వంటివి కనబడును. వాని మీద నొక చోట ఒక రంధ్రమును దాని వద్ద నొక తలుపును గలవు. ఆ అతలుపు లోపలి వైపునకు బోవును గాని పైవైపునకు రాదు. ఈ రంధ్రము చుట్టు కొన్ని రోమములు గలవు. ఏవైన చిన్న పురుగులు తలుపు తోసికొని అతిత్తులలో ప్రవేసించును గాని పైకి రాలేవు. కొన్ని దినములకవి యచ్చట చచ్చి పోవును. వాని రసమును మొక్క పీల్ల్చుకొనుచున్నది. దీని పువ్వులు ఓష్టాకారముగ నున్నవి. కింజల్కములు రెండు అండాశయము ఒక గది.
మరి కొన్ని కుటుంబములలోను, కీటకములను దినెడు మొక్కలు గలవు. అవి సాధారణముగ నీటి యొడ్డున బురద నేలలో మొలచు చుండును. ఒక మొక్క ఆకులు సన్నముగా నుండు ను. దాని మీద ఎన్నో రోమములు గలవు. ఆ రోమములలో నుండి ద్రావకము గలిగిన యొక జిగురు రసము వచ్చును. ఏదైన ఒక పురుగు ఆయాకు మీదకు వచ్చిన ఆరోమముల న్నియు దానిపై వంగి అచ్చట దానిని బంధించును. వాని నుండి మరి కొంత ద్రవము స్రవించును. అది తగిలి పురు చచ్చి పోవును.
ఈ మొక్క అపువ్వులు సరాళములు 5 రక్షక పత్రములు, 5 ఆకర్షణ పత్రములు, 5 కింజల్కములు, 5 కీలములును గలవు.
మరికొన్ని కీటక భుక్కులగు మొక్కలలో ఆకులు గిన్నె వలె మారి యున్నవి. ఆ గిన్నెకు ఒక మూత గలదు. ఈ మూతను త్రోసికొని లోపలకు బోవచ్చును గాని ఏపురుగును పైకి రాలేదు. మరియు పురుగొక్కటి లోపలకు ప్రవేశింపగానె ఒక ద్రవము స్రవించి ఆ కీటకమును చంపి వేయును.
ఈ కీటక భుక్కులగు మొక్కలు బురద నేలలోను, నీళ్ళలోను బెరుగు చున్నవి. అవి పెరుగు చోట ఉప్పువాయువు నత్రజని మిక్కిలి తక్కువగా దొరుకును. కాని ఆది జంతువులకు వలెనే మొక్కలకు కూడ ముఖ్యముగా కావలయును. కాన ఆ మొక్కలిట్లు పురుగులను జంపి వాని నుండి ఆ పదార్థము పొందు చున్నవి.
తగడ కుటుంబము
తగడ చెట్టు కొండ ప్రదేశములలో ఎత్తుగా పెరుగును.
ప్రకాండము: లావుగను పొడుగుగను వంకరలు లేక తిన్నగను, నుండుడును. బెరడు, దట్టము, దోదుమ వర్ణము
ముక్కడి చుట్టు కూడ కొండ ప్రదేశములే బాగుగ బెరుగును.
ఈ కుటుంబములో ఎక్కువగ తీతెలును, చెట్లును గలల్వు. వీని ఆకులు అభిముఖ చేరిక, కొన్నిటివి మాత్రము లఘు పత్రములు. పుష్పములు అసరాళము. కింజల్కములు దళ వలయపు తమ్మెలుకకంటె తక్కువగానుండును. అండాశస్యము రెండు గదులు, చాల గింజలుండును. గింఅలకు సాధారణముగ రెక్కలు గలవు. కాయ యెండి పగులును. ఈ కుటుంబములో ఉపయోగించు మొక్కలంతగా వున్నట్లు గాన వచ్చుట లేదు.
ముక్కడి చెట్టు కలప బూడిఒద వర్ణముగను గట్టిగాను నుండును. అది త్వరగా వంగి పోదు. కావున సాలి వాండ్రు మగ్గములకు దానినుపయోగింతురు. ఈ కలప ఇతర పనులకు కూడ పనికి వచ్చును.
తగడ చెట్టు కలప కూడ గట్టిగానే యుండి చిరకాలము మన్నును.
సంపెన చెట్టు చాల పొడుగుగ పెరుగును. పువ్వులు ఎర్రగా నుండును. దీని కలప గట్టిగా నుండదు.
కలిగొట్టు చెట్తు చిన్న చెట్టు. దీని పువ్వులు మంచి వాసన వేయును.
చిట్టి వడ్డి చెట్టు అడవులలో పెరుగును. పువ్వులు తెలుపు. కాయలు మెలివెట్టి కొని యుండును.
నూవు కుటుంబము
ఈ కుటుంబములో గుల్మములు, చిన్న గుబురు మొక్కలే గాని పెద్ద చెట్లు లేవు. ఆకులు ఒంటరి చేరిక, కొన్ని సమాంచలము కొన్నిటి అంచున రంపపు పండ్లున్నవి. కొన్ని తమ్మెలుగా చీలి యున్నవి. పువ్వులొక్కక కణుపు సందు నొక్కక్కటి యున్నవి. అసరాళము. పుష్ప కోశము సంయుక్తము. నాలుగో అయిదో తమ్మెలు గలవు. దళ వలయము గొట్టము వలె నున్నది దీని తమ్మెలు మొగ్గలో అల్లుకొని యుండును. కింజల్కములు నాలుగు. రెండు పెద్దవి. రెండు చిన్నవి. అండాశయము లుచ్చము రెండు గదులు గలవు. కీలాగ్రమునకు రెండు తమ్మెలు గలవు.
నూవు మొక్క మీది యాకులన్నియు నొక రీతిని లేవు. పై భాగమందున్నవి నిడివి చౌకపాకారము. సమాచలము. అడుగున నున్నవి అండాకారము, వీని యంచున రంపపు పండ్లున్నవి. మన దేశములో నూవులను ఉష్ణ ప్రదేశములలో శీతాకాలమందును, శీతల ప్రదేశములందు వేసవి కాలమందును సేద్యము చేయుదురు. వీనికి మిక్కిలి సార వంతమగు ఒండ్రు మట్తి నేలయు, విస్తారము నీరును కావలయును. నూవు పంట భూసారమును లాగి వేయును గనుక సాధారణ భూములందు వేయరు. వీనిని ప్రత్యేకముగా నైనను ప్రత్తి మొదలగు వానితో గలిపి యైన పండింతురు. కొన్ని చోట్ల తెల్లని నువ్వులు కూడా ఉన్నాయి. చెన్న రాజ్యమందు నూవు పంట గోదావరి విశాఖ పట్టణము, సేలము, కోయంబత్తూరు, ఉత్తరార్కాటు జిల్లాలో మాత్రము గలదు. నూవు పైరు చల్లిన మూడు మాసములకే పంటకు వచ్చును.
నువ్వుల నూనెను మనము విస్థరముగా వాడు చున్నాము. నువ్వులనే గానుగాడి నూనె తీయుచున్నారు గాని నూవు పప్పునూనె మంచిది. వేరు శనగ నూనె యంతకంటె చౌకగుటచే దీనిని మంచి నూనెలో కలుపు చున్నారు. సువాసన నూనెలకును నువ్వుల నూనేనె ఉపయోగించు చున్నారు. ఒక వరుస మల్లి పువ్వులను, దానిపైన నువ్వులను, వీనిపైన మల్లిపువ్వులను ఈ రీతిని పేర్చి మూత వేసి ఒక పూట యుంచినచో మల్లి వాసన నువ్వులకు పట్టును. ఈ నువ్వుల నూనెకును మల్లి పువ్వుల వాసన యుండును. ఈ రీతినే కొన్ని తోట్ల చేస్తున్నారు.
నువ్వుల పైరు వలన మన దేశమున లాభము గలుగు చున్నది. ఇంగ్లాండు ప్రాన్సు జర్మనీ మొదలగు దేశములకు చాల వరకు నెగుమతి చేయు చున్నాము.
నువ్వులను బ్రాహ్మణ కార్యములందు వాడుదురు.
పెద్ద పల్లేరు ఇసుక నేలలో పెరుగును. దీని వేరు నారింజ రంగుగా నుండును ఈ మొక్క ఆరంగుళములు మొదలు రెండడుగు లెత్తు వరకు పెరుగును. ఆకులు అండాకారము, పువ్వులు పచ్చగా నుండును. దీని ఆకులను రొట్తను వేడి నీళ్ళలో నైనను, పాలలోననను వేసి కలియ బెట్టు చున్న యెడల నవి చిక్క బడును, గొల్లలు పెరుగులో నీళ్ళు బోసి గట్టిగా నుండుటకు దీని నుపయోగింతురట.
బగ్గ పట్టి మొక్క చెరువు గట్లమీద నొకటి రెండడులు ఎత్తు మొలచును. వర్ష కాలములోను శీతా కాలములోనుల్నీలపు రంగు పువ్వులను బూసి అందముగా అగుపించును. వుప్పులకు సువాసన గలదు.
అడ్డసరపు కుటుంబము
అడ్డసరము చెట్టు హిందూ డేసమునం దెల్ల యెడలను పెరుగు చున్నది. దీనిని తరుచుగా తోటలయందు దొడ్ల లోను పెంచుదురు.
ఇది గుబురు చెట్తు సాధారణముగా 4...8 అడుగుల వరకు పెరుగును గాని అప్పుడప్పుడు 20 అడుగుల వరకు కూడా పెరుగును. బెరడు నున్నగాను బూడిద వర్ణముగాను నుండును.
ఆకులు: అభి ఉఖ చేరిక లఘు పత్రము కణుపు పుచ్చములు లేవు. కురుచ తొడిమ వెడల్పు బల్లెపాకారముగ నుండును. సమాంచలము, విషమ రేఖ పత్రము, ఇరుపక్కల నున్నగా నుండును. కొన సన్నము.
కీలము: అండాశయ శిఖరమునుండి పుట్టును గుండ్రము.కింజల్కములు: రెండు దళ వలయములనంటి యున్నవి. కాడల క్రింది భాగము వెడల్పుగా నుండును. అచ్చట రోమములు గలవు. పుప్పొడి తిత్తుల గదులు సమముగా లేవు. క్రింది గదికి వాలము గలదు.
నేల వేము మెట్టతావులయందు చెట్ల నీడలను ఒకటి మొదలు మూడు అడుగుల వరకు తుప్పల వలె పెరుగును.
ఈ కుటుంబపు మొక్కలు ఉష్ణ దేశములందు విరివిగా పెరుగు చున్నవి. వీనిలో గుబురు మొక్కలు, గుల్మములే గాని పెద్ద వృక్షములు లేవు. ఆకులు అభిముఖ చేరిక. లఘు పత్రములు సమాంచలము. సాధారణముగా చేటిక లుండును. దళ వలయము సంయుక్తము. ఓష్టాకారముగా నైనను, అసారాళముగా నైనను వుండును. కింజల్కములు రెండో, నాల్గో యుండును. కాని, ఎందును అయిదుండవు. అండ కోశము ఉచ్చము. రెండు గదులు. కాయ బహు విధారుణ ఫలము. కాయలెండి రెండు మూడు చోట్ల పగులును. అదివరకు గలసి యున్న డిప్పలు హఠాత్తుగ విచ్చుట చే లోపలి గింజ లెగిరి కొంచెము దూరముగా బడును. అట్లు గాక గింజలన్నియు తల్లి చెట్టునకు దగ్గరగా బడి మొలచిన యెడల అచ్చోట దొరకు నాహారము చాలక చచ్చి పోవలసిన వచ్చును. అట్టి హాని నివారించుటకై గింజలు దూర దూరముగా బడు నట్లు కాయల యందీ ఏర్పాటు గలిగినది.
ఈ కుటుంబములోని కల్ల మిక్కిలి యుపయోగ మైనది అడ్డసరము చెట్టు. ఇది అన్ని దగ్గులకును మంచి మందు. కాని క్షయ రోగమునకంతగా బనిచేయ దందురు.
దీని ఆకులను పనస చెక్క యొక్క రంపపు పొట్టుతో గలసి కాచి యొక విధమగు పచ్చని రంగు చేసెదరు. అడ్దసరపు ఆకులతో దమ్ము చేసిన ఎడల వరి చేలు మిక్కిలి సార వంతములగును. దీని బొగ్గును తరుచుగా దుపాకి మందునకు ఉపయోగింతురు. దీని చెక్కతో గొన్ని రుద్రాక్షలు కూడా చేస్తున్నారు.
లేల వేము కూడా ఔషదములందు పనికి వచ్చును. చిన్న పిల్లల కడుపు నొప్పికిని, అజీర్ణముచే కలుగు జ్వరములకును దీని ఆకుల రసము నిత్తురు. ఈ రసము మిక్కిలి చేదుగా నుండును గాన ఒక్కొక్కప్పుడు, ఏలకుల పొడుము దీనితో కలిపి మాత్రలు చేయుదురు.
నాగమల్లి అయిదారు అడుగుల ఎత్తు పెరుగు గుబురు మొక్క. అది సంవత్సరము పొడుగున పుష్పించును కాన కాయలు గాయదు. తోటలలో దాని కొమ్మలు నాటి పెంతురు. దాని వ్రేళ్ళస్తో గాచిన పాలు వీర్య వృద్ధి చేయునందురు. ఈ వేళ్ళను నిమ్మకాయ రసముతోడును, మిరియములతోడన నూరి పట్టించిన తామర పోవును. పాము కాటునకు నాగ మల్లి మొక్క మంచి పని చేయు నందురు గాని, చేసినట్లు విన వచ్చుట లేదు.
నేల వావిలి ఒక అందమైన మొక్క, అది వర్షాకాలములో పుష్పించును.
చేబీర మొక్క డొంకల వద్ద పెరుగును. ఏడాదిలోనే పుష్పించి చచ్చి పోవును.
నేలమర మొక్క పచ్చిక బయళ్ళ మీదను చెట్ల నీడలను పెరుగును. భూమి పైన దీని ప్రకాండమనుపడదు. దీని గింజలు చిక్కుడు గింజలవలె వంపుగానుండును.
జీమందారి తీగ పువ్వులు మంచి వాసన వేయును. దీని పువ్వులు ఓష్టాకారముగ లేవు.
ముల్లు గోరింట అందముగా నుండును. దీని పువ్వు గరాటి వలె నున్నది. కింజల్కములు నాలుగు, రెండు పెద్దవి. రెండు చిన్నవి.
నీలాంబరము యొక్క నీలపు పువ్వులందముగా నుండును గాన తోటలందు పెంచు చున్నారు.
పెద్దములు గోరింటలో ఆకుల కంటే నిలుడుపైన ముళ్ళు ఉన్నాయి.
తెల్ల ములు గోరింట వర్షాకాలములో పుష్పించును. దీని కాయలో చాల గింజలు గలవు.
పచ్చ వాడాంబరములో పై పెదవి వెనుకకు వంగి యున్నది.
తులసి కుటుంబము
అండ కోశము: అండాశయము ఉచ్చము. రెండు గదులు అండములు 4 కాయ నాలుగు చీలికలుగానగును. కీలము అండాశయము అడుగు నుండి బయలు దేరు చున్నది. కీలాగ్రము రెండు చీలికలు.
ఈ కుటుంబములోని మొక్కలు చిన్నవి. వాని యాకులు అభిముఖ చేరిక. వానికి గణుపు పుచ్ఛములు లేవు. ఆకులకు కొమ్మలకు ఒక విధమగు వాసన గలదు. పుష్ప కోశము సాధారణముగా కాయతో బెరుగు చుండును. దళ వలయము ఓష్టాకారము. కింజల్కములు నాలుగు. అండాశయము ఉచ్చము. కీలము అండాశయమున కడుగున నుండి వచ్చును. ఇదియే ముఖ్య లక్షణము. కాయలెండి పగులును. ఈ కుటుంబము అడ్డసరపు కుటుంబమును టేకు కుటుంబమును పోలి యుండును. ఈ కుటుంబపు మొక్కలలో గింజల్కములు నాలుగో రెండో పై జత పెద్దదో, అడుగు జత పెద్దదో, పుప్పొడి తిత్తులు కలిసియున్నవో విడిగా యున్నవో మొదలగు అంశములను బట్టి జాతులుగను, తెగలుగను విభజించి యున్నారు.
తులసి మొక్క మనకు మిగుల గౌరవ మైనది. దానిని మనము పూజింతుము.
రామ తులసి కృష్ణ తులసి కంటే (పైదాని కంటే) ఎక్కువ వాసన వేయును. దీని ఆకులు నిడివి చౌక పాకారము.
రుద్ర జడ ఆకులు మంచి వాసన వేయుటచే దానిన తోటలలో బెంచు చున్నాము. దీని గింజలు నీళ్ళలో వేసిన ఉబ్బును. వీనిని ఔషధములలో గూడ వాడుదురు.
మంచి తుమ్మి ఒకటి రెండడుగులు ఎత్తు పెరుగును. దీని మీద దట్టముగ రోమములు గలవు. ఇది వర్షాకాలములో పుష్పించును. దీనికిని మంచి వాసన గలదు.
మూలం: https://te.wikisource.org/wiki/%E0%B0%B8%E0%B1%82%E0%B0%9A%E0%B0%BF%E0%B0%95:VrukshaSastramu.djvu
పూఅల్లాతుమ్మి పలు చోట్ల పెరుగు చున్నది. దీని ఆకులు దూర దూరముగా నుండును. పువ్వులు తెలుపు, వీని తోడ పూజ చేతురు.
గరుస తుమ్మి పై రెండింతి నుండి కొంచము పుష్ప వైఖరిలో భేదించును.
కొండజాజి కొండల మీద పెరుగును. ఆకులు సన్నము. పువ్వులు గులాబి రంగుగాను మంచి వాసన గాను వుండును."లవండరు " నిచ్చెడు మొక్క కూడా ఈ కుటుంబము లోనిదే గాని మన దేశములో పెరుగుటయే లేదు.
తోటకూర కుటుంబము
తోట కూరను చాల చోట్లనే సేద్యము చేస్తున్నారు.352
అండ కోశము: అండాశయము ఉచ్చము. 1 గది. అండములు చాల గలవు. గింజలు వంపుగా చిక్కుడు గింజలవలె నుండును. కీలము కాయముమీద మధ్యగానె యున్నవి. కీలాగ్రము గుండ్రము.
ఈ కుంటుంబక్వ్ములోని వన్నియు గుల్మములే ఆకులు ఒంటరి చేరిక. వానికి కణుపు పుచ్ఛములుండవు. వీని పువ్వుల
పెల్లేడియం
పెల్లేడియం, ప్లేటినం, రోడియం, రుథీనియం, ఇరిడియం, ఆస్మియం - ఈ ఆరు రసాయన మూలకాలని ప్లేటినం గ్రూపు లోహాలు అంటారు. వీటి లక్షణాలలో గట్టి పోలికలు ఉన్నాయి; పెల్లేడియం వీటన్నిటిలో తక్కువ ఉష్ణోగ్రత దగ్గర కరుగుతుంది, అన్నిటి కంటే తక్కువ సాంద్రత కలది. పెల్లేడియం రసాయన హ్రస్వనామం Pd, అణు సంఖ్య 46. అరుదుగా లభించే, వెండిని పోలిన ఈ మూలకం ఉనికిని 1803లో విలియం హైడ్‌ ఒలాస్టన్‌ (William Hyde Wollaston) కనుక్కున్నారు. ఆ రోజుల్లోనే ఆవిష్కరణ పొందిన నభోమూర్తి పేలస్ (Pallas) గ్రహం అనుకుని ఆ గ్రహం గౌరవార్థం ఈ మూలకానికి పెల్లేడియం అని పేరు పెట్టడం జరిగింది. దరిమిలా పేలస్‌ గ్రహం కాదనీ, కేవలం గ్రహశకలం (planetoid or asteroid) అనీ తెలిసింది కాని అప్పటికే పెల్లేడియం పేరు స్థిరపడిపోయింది.
పెల్లేడియం, దాని సహజాతి మూలకం అయిన ప్లేటినం, ఎక్కువగా కారుల నుండి బయటకి వచ్చే అపాన వాయువులని (అనగా, ఉదకర్బనాలు, కార్బన్ మోనాక్సైడ్‌, నైట్రొజన్‌ డైఆక్సైడ్‌) శుద్ధి చెయ్యడానికి వాడతారు. ఈ రెండు మూలకాల ఉత్పత్తిలో దరిదాపు 90 శాతం కెటాలిటిక్ కన్‌వర్టర్లు తయారీలోనే ఖర్చు అయిపోతుంది. పెల్లేడియంని వైద్యుత పరికరాల ఉత్పత్తిలోను, దంతవైద్యం లోనూ, ఉదజని వాయువుని శుద్ధి చెయ్యడానికి, భూజలాన్ని శుద్ధి చెయ్యడానికి, నగల తయారీలోను కూడా వాడతారు. పెల్లేడియంని ఇంధన ఘటాల (fuel cells) తయారీలో కూడా వాడతారు. ఇంధన ఘటాలు ఉదజనిని, ఆమ్లజనిని సంయోగపరచి విద్యుత్తుని, వేడిని పుట్టించి, నీటిని విడుదల చేస్తాయి.
ఈ జాతి ఖనిజాలు అరుదుగా దొరుకుతున్నాయి. దక్షిణ ఆఫ్రికా లోని ట్రాస్వాల్‌ రాష్ట్రంలోను, అమెరికాలో మొన్‌టానా రాష్ట్రంలోను, కెనడాలోని అంటారియో రాష్ట్రంలోను, రష్యాలోను కొన్ని భూగర్భ నిధులు ఉన్నాయి.
ఉబ్బలమడుగు జలపాతము
ఉబ్బల మడుగు జలపాతం ఆంధ్ర ప్రదేశ్ లోని చిత్తూరు జిల్లాలో బుచ్చినాయుడు ఖండ్రిగ మండలంలో సిద్ధుల కోన అనే అడవిలో ఉంది. ఇది శ్రీకాళహస్తి నుండి 35 కిలోమీటర్ల దూరంలో ఉంటుంది. మహాశివరాత్రి పండుగ సందర్భంగా ఇక్కడ పెద్ద ఉత్సవం జరుగుతుంది. ప్రజలు పెద్దసంఖ్యలో తరలి వచ్చి దైవ దర్శనం చేసుకుంటారు.
ఇది వర్షాకాల సమయంలో అనగా అక్టోబరు నుండి ఫిబ్రవరి వరకు ఈ జలపాతంలో నీరు పడుతుంటుంది. ఈ ప్రాంతం పచ్చదనంతో కళకళలాడుతూ ఉంటుంది. పర్వతారోహణకు, మరియు విహార యాత్రలకు ఇది చాల అందమైన ప్రదేశము.
వరదయ్య పాలెం గ్రామం నుండి సుమారు 7 కిలోమీటర్ల దూరంలో ఉంది. మహా శివరాత్రి సమయంలో ఆర్.టి.సి. వారు రవాణా సౌకర్యం కల్పిస్తారు. ఇక్కడ వసతి సౌకర్యాలు లేవు. రాత్రులందు ఇక్కడ ఉండటం మంచిది కాదు.
చావావారిపాలెం
"చావావారిపాలెం" గుంటూరు జిల్లా, తెనాలి మండలానికి చెందిన గ్రామం. 
2013 జులైలో ఈ గ్రామ పంచాయతీకి జరిగిన ఎన్నికలలో శ్రీ చావా సాంబశివరావు సర్పంచిగా ఎన్నికైనారు. [2]
[2] ఈనాడు గుంటూరు రూరల్/తెనాలి; జనవరి-11,2014; 2వ పేజీ.
ఉల్లిపాలెం(నగరం)
"ఉల్లిపాలెం(నగరం)" గుంటూరు జిల్లా నగరం మండలానికి చెందిన గ్రామం. పిన్ కోడ్ నం. 522 265., ఎస్.టి.డి.కోడ్ = 08648. 
రక్షిత మంచినీటి పథకం:- గ్రామ శివారు లోని గౌడపాలెంలో, ఈ పథకం నిర్మాణానికి, 2016,డిసెంబరు-3న శంకుస్థాపన నిర్వహించారు. [9]
2013 జూలైలో ఈ గ్రామ పంచాయతీకి జరిగిన ఎన్నికలలో, శ్రీమతి పసుపులేటి అన్నపూర్ణ, సర్పంచిగా ఎన్నికైనారు. [1]
వరి, అపరాలు, కూరగాయలు
వ్యవసాయము
[1] ఈనాడు గుంటూరు రూరల్/రేపల్లె; 2013,ఆగస్టు-4; 2వపేజీ.
[2] ఈనాడు గుంటూరు రూరల్/రేపల్లె; 2014,జులై-7; 1వపేజీ.
[3] ఈనాడు గుంటూరు రూరల్/రేపల్లె; 2015,మార్చి-6; 2వపేజీ.
[4] ఈనాడు గుంటూరు రూరల్; 2015,ఆగస్టు-26; 10వపేజీ.
[5] ఈనాడు గుంటూరు రూరల్/రేపల్లె; 2015,సెప్టెంబరు-19; 1వపేజీ.
[6] ఈనాడు గుంటూరు రూరల్/రేపల్లె; 2016,జనవరి-15; 1వపేజీ.
[7] ఈనాడు గుంటూరు రూరల్/రేపల్లె; 2016,ఫిబ్రవరి-6; 1వపేజీ. 
[8] ఈనాడు గుంటూరు రూరల్/రేపల్లె; 2016,అక్టోబరు-29; 2వపేజీ. 
[9] ఈనాడు గుంటూరు రూరల్/రేపల్లె; 2016,డిసెంబరు-4; 2వపేజీ.
మోర్లవారిపాలెం
"మోర్లవారిపాలెం" గుంటూరు జిల్లా, రేపల్లె మండలానికి చెందిన గ్రామం. పిన్ కోడ్ నం. 522 265. ఎస్.టి.డి.కోడ్ = 08648. 
ఎయిడెడ్ ప్రాథమిక పాఠశాల:- ఈ పాఠశాల వ్యవస్థాపకులు శ్రీ కోడె కోటయ్య గారు. ఈ పాఠశాల వార్షికోత్సవం, 2015, మార్చి-14వ తేదీ శనివారం నాడు ఘనంగా నిర్వహించారు. [3]
రేపల్లె ప్రభుత్వ డిగ్రీ కళాశాల ఎన్.ఎస్.ఎస్. యూనిట్ అధ్వర్యంలో, అ కళాశాల విద్యార్థులు, ఈ గ్రామములో, 2016, జనవరి-2 నుండి, ఒక వారం రోజులపాటు ఒక సేవాశిబిరం నిర్వహించారు. [4]
ఈ గ్రామానికి చెందిన లుక్కా గోవిందశివనాగదేవ్ అను విద్యార్థి, జూన్-2017 లో ప్రకటించిన ఐ.ఐ.టి అడ్వాన్స్‌డ్ పత్రీక్షా ఫలితాలలో, జాతీయస్థాయిలో 28వ ర్యాంక్ సాధించాడు. ఓ.బి.సి. క్యాటగిరిలో ఐదవ ర్యాం్‌క్ సాధించాడు. ఏ.పి. ఎంసెట్‌లో 99వ ర్యాంక్ వచ్చింది. ఇతని తండ్రి వెంకటేశ్వరరావు ఉపాధ్యాయులుగా పనిచేస్తున్నారు. ముంబై ఐ.ఐ.టి.లో కంప్యూటర్ సైన్స్ విభాగంలో చేరాలని ఇతని అభిలాష. [6]
[1] ఈనాడు గుంటూరు రూరల్/రేపల్లె; 2014, జనవరి-11; 2వపేజీ.
[2] ఈనాడు గుంటూరు రూరల్/రేపల్లె; 2014, ఫిబ్రవరి-14; 1వపేజీ.
[3] ఈనాడు గుంటూరు రూరల్; 2015, మార్చి-14; 1వపేజీ.
[4] ఈనాడు గుంటూరు రూరల్/రేపల్లె; 2016, జనవరి-3; 2వపేజీ.
[5] ఈనాడు గుంటూరు రూరల్/రేపల్లె; 2016, ఫిబ్రవరి-12; 1వపేజీ.
[6] ఈనాడు మెయిన్; 2017, జూన్-12; 9వపేజీ.
జోగులాంబ హాల్ట్ రైల్వేస్టేషన్
మహబూబ్ నగర్ జిల్లాలో గద్వాల నుండి కర్నూల్కు వెళ్ళు మార్గంలో ఈ రైల్వేస్టేషను ఉంటుంది. 44 వ జాతీయ రహదారిపై గల అలంపూర్ చౌరస్తా నుండి అలంపూర్కు వెళ్ళు మార్గంలో 2 కిలోమీటర్ల దూరంలో ఈ స్టేషను ఉంటుంది. మానోపాడ్ మరియు అలంపూర్ రోడ్ రైల్వే స్టేషనును ఈ స్టేషను కలుపుతుంది. ఈ స్టేషనుకు అతి సమీప గ్రామం ఉండవెల్లి. మొదట్లో ఈ స్టేషనుకు ఆ ఊరి పేరే ఉండేది. తరువాత అలంపూర్ లో శ్రీజోగులాంబ ఆలయం పునర్నిర్మాణం అయ్యాక అలంపూర్ కి వచ్చే భక్తుల సౌకర్యార్థం దీనిని రోడ్డు రహదారికి మరింత దగ్గరగా మార్చి మెరుగుపర్చి, ఆ దేవత పేరు మీదుగా మార్చారు. నిజానికి అలంపూర్ కు అలంపూర్ రోడ్డు స్టేషనే దగ్గరైనా, స్టేషనుకు రోడ్డు మార్గానికి దూరం ఉండటం, అలంపూర్ రోడ్డు స్టేషను మొత్తం సమీప రాయలసీమ ప్రాంతపు పరిశ్రమల అవసరార్థం దిగుమతి చేసే బొగ్గు డంప్ యార్డ్ గా మారడం ప్రయాణికులకు అసౌకర్యంగా మారింది. దీని ఫలితమే మానోపాడ్, అలంపూర్ రోడ్ స్టేషను ల మధ్య నూతనంగా జోగులాంబ హాల్ట్ ను నిర్మించవలసి వచ్చింది. ఉండవెల్లి, తక్కశిల, లింగనవాయి, క్యాతూర్, మారమునగాల తదితర సమీప గ్రామాల ప్రజలకు ఈ స్టేషను అందుబాటులో ఉంది. మరి ముఖ్యంగా అన్ని పాసింజర్ రైళ్ళతో పాటు, ఎక్స్ ప్రెస్ రైళ్ళు కూడా ఇక్కడ నిలపడం ద్వారా సుదూర ప్రాంతాల నుండి అలంపూర్కు వచ్చే భక్తులకు, యాత్రికులకు ఈ స్టేషను బాగా ఉపయోగపడుతుంది.
ఆర్చ్ లినక్స్
ఆర్చ్ లినక్స్ అనేది i686 మరియు x86-64 నిర్మాణం కలిగిన కంప్యూటర్ల కోసం రూపొందించబడిన లినక్స్ ఆధారిత నిర్వాహక వ్యవస్థ (ఆపరేటింగ్ సిస్టం). ఇది ఉచిత మరియు స్వేచ్ఛా మూలాల సాఫ్టువేరుతో రూపకల్పన చేయబడింది. పంపిణీ అభివృద్ధిలో భాగంగా సంఘపు భాగస్వామ్యానికి సహకారాన్ని అందిస్తుంది.
జెంటూ లినక్స్
జెంటూ లినక్స్ అనేది లినక్స్ కెర్నలుపై నిర్మించబడిన ఒక కంప్యూటరు నిర్వాహక వ్యవస్థ. ఇది ఫ్రీ మరియు ఓపెన్ సోర్స్ సాఫ్టువేరు వలె పంపిణీ చేయబడుతుంది. కొత్త సాఫ్టువేరు కోసం బైనరీ సాఫ్టువేర్ పంపిణీ వలె కాకుండా వాడుకరి అభిరుచులకు అనుగుణంగా సోర్సుకోడు నుండి స్థానికంగా సంకలనం(కంపైల్) చేయబడుతుంది. అయితే సోర్సుకోడు విడుదలకాని కొన్ని చాలా పెద్ద ప్యాకేజీలకు ముందుగానే సంకలనం చేసిన బైనరీలు అందుబాటులో ఉంటాయి.
ఓపెన్ స్యూజ్
ఓపెన్​స్యూజ్ లినక్స్ కెర్నలుపై నిర్మించబడిన ఒక సాధారణ ప్రయోజనాల నిర్వాహక వ్యవస్థ.
గ్నూ
గ్నూ అనేది గ్నూ పరియోజనచే అభివృద్ధి చేయబడుతున్న యునిక్స్ వంటి ఒక కంప్యూటరు నిర్వాహక వ్యవస్థ. ఇది పూర్తిగా స్వేచ్ఛా సాఫ్ట్‌వేరుతో కూర్చబడింది. ఇది గ్నూ హర్డ్ కెర్నలుపై ఆధారపడివుంది. ఈ కెర్నలు సంపూర్ణంగా యునిక్స్​కు అనుకూలమైన సాఫ్ట్‌వేర్ వ్యవస్థను ఉద్దేశించి రూపొందింది.
1983లో రిచర్డ్ స్టాల్‌మన్ ఫ్రీ సాఫ్ట్‌వేర్ ఫౌండేషన్ను ఉద్దేశించి గ్నూ నిర్వహక వ్యవస్థను అభివృద్ధి చేయడం ప్రారంభించారు. కానీ ఇప్పటికీ గ్నూ యొక్క స్థిరమైన విడుదల లేదు. గ్నూ కెర్నలు కానటువంటి, చాలా ప్రాచుర్యం పొందిన లినక్స్ కెర్నలుతో కూడా గ్నూ వ్యవస్థను ఉపయోగించవచ్చు.
గ్నూ నిర్వాహక వ్యవస్థ కోసం రూపొందించిన ప్రణాళికను 1983 సెప్టెంబరు 27లో net.unix-wizards మరియు net.usoft వార్తాసమూహాలలో రిచర్డ్ స్టాల్‌మన్ బహిరంగంగా ప్రకటించారు. రిచర్డ్ స్టాల్‌మన్ మసాచుసెట్స్ ఇన్సిట్యూట్ ఆఫ్ టెక్నాలజీలో ఆర్టిఫిషియల్ ఇంటిలిజెన్స్ ల్యాబోరేటరీలో తన ఉద్యోగమును వదిలివేసిన తరువాత 1984 జనవరి 5 న సాఫ్ట్‌వేర్ అభివృద్ధి మొదలైంది.
ఒక సంపూర్ణమైన స్వేచ్ఛా సాఫ్ట్‌వేర్ నిర్వాహక వ్యవస్థను అందుబాటులోకి తీసుకురావడమే లక్ష్యంగా ఇది ప్రారంభించబడింది.
మాడభూషి శ్రీధర్
మాడభూషి శ్రీధర్ పాత్రికేయుడు,నల్సార్ లా యూనివర్శిటీ అధ్యాపకుడు, కేంద్ర సమాచార శాఖ కమిషనర్‌. 'జనధర్మ', 'వరంగల్ వాణి' పత్రికల నిర్వాహకుడు.వరంగల్లు పట్టణానికి ఆనుకుని ఉండే గిర్మాజీపేట సొంత ఊరు.తండ్రిగారిఅసలు ఊరు నెల్లికుదురు .మాసూంగల్లీలో ఉన్న మాసూం అలీ హైస్కూల్‌లో చదువుకున్నారు. విద్య నేర్పిన గురువు సాంబశివరావు.నాన్న ఎం.ఎస్.ఆచార్య ఆంధ్రపత్రిక ఏజెంటు.జనధర్మ పత్రికా సంపాదకుడు, స్వాతంత్ర్య సమరయోధుడు.
గ్నూ హర్డ్
గ్నూ హర్డ్ (సాధారణంగా ది హర్డ్ అని పిలవబడుతుంది) అనేది గ్నూ కంప్యూటరు నిర్వాహక వ్యవస్థ యొక్క కెర్నలు. ఫ్రీ సాఫ్ట్‌వేర్ ఫౌండేషన్ యొక్క గ్నూ పరియోజనచే 1990 వ సంవత్సరం నుండి అభివృద్ధి దశలో ఉంది, యునిక్స్ కెర్నలుకు బదులుగా ఇది రూపకల్పన చేయబడింది. ఇది గ్నూ జనరల్ పబ్లిక్ లైసెన్స్ క్రింద ఫ్రీ సాఫ్ట్‌వేరుగా విడుదల చేయబడింది.
యెండెల లక్ష్మీనారాయణ
యెండెల లక్ష్మీనారాయణ నిజామాబాదు జిల్లాకు చెందిన భారతీయ జనతా పార్టీ రాజకీయ నాయకుడు.
లక్ష్మీనారాయణ మార్చి 1, 1963న నిజామాబాదులో జన్మించారు. వీరి తండ్రి 3 సార్లు పురపాలక సంఘం కౌన్సిలర్‌గా పనిచేశారు. డిగ్రీ చదివే రోజుల్లో కళాశాల ఎన్నికలలో విజయం సాధించారు. ప్రారంభంలో భారతీయ జనతా యువమోర్చాలో పనిచేసి తర్వాత భారతీయ జనతా పార్టీ జిల్లా అధ్యక్షులుగా నియమించబడ్డారు. 2009లో నిజామాబాదు (పట్టణ) అసెంబ్లీ నియోజకవర్గం నుంచి భారతీయ జనతా పార్టీ తరఫున పోటీచేసి ప్రదేశ్ కాంగ్రేస్ కమిటీ అధ్యక్షుడు ధర్మపురి శ్రీనివాస్ పై సంచలన విజయం సాధించారు. తెలంగాణకు మద్దతుగా శాసన సభ్యులు పదవికి రాజీనామా చేసి మళ్ళీ అదేస్థానం నుంచి భారతీయ జనతా పార్టీ తరఫున మరోసారి ధర్మపురి శ్రీనివాస్ పై గెలుపొందినారు. భారతీయ జనతా పార్టీ శాసనసభాపక్ష నేతగా ఎన్నికయ్యాడు.
2014లో నిజామాబాదు లోక్సభ నియోజకర్గం నుండి పార్లమెంటుకు పోటీ చేసి ఓడిపోయాడు.
కాడ్మియం
కాడ్మియం ఒక లోహము. దీని రసాయన సంకేతం Cd మరియు దీని పరమాణు సంఖ్య 48. ఇది లేత నీలం రంగులో ఉండే మెత్తటి లోహము. ఇది రసాయనికంగా 12 గుంపులోని జింకు మరియు పాదరసాన్ని పోలి ఉంటుంది.
కాడ్మియం ఒక రసాయన అంశం. దీని చిహ్నం Cd మరియు పరమాణు సంఖ్య 48 . ఈ సాఫ్ట్, పసుపుపచ్చ తెలుపు మెటల్ సమూహం గ్రూప్12 లో రెండు ఇతర స్థిరంగా లోహాలు (జింక్ మరియు పాదరసం) రసాయనికంగా పోలి ఉంటుంది.
జింక్ వలె, ఇది దాని కాంపౌండ్స్ అత్యంతలో ఆక్సీకరణ స్టేట్ +2 ఇష్టపడతాడు మరియు పాదరసం వంటి అది మార్పు లోహాలు పోలిస్తే తక్కువ ద్రవీభవన చూపిస్తుంది. కాడ్మియం మరియు దాని కొంజీనిర్స్ ఎప్పుడూ వారు పాక్షికంగా మౌలిక లేదా సాధారణ ఆక్సీకరణ స్టేట్ ల్లో d లేదా f ఎలక్ట్రాన్ పెంకులు నిండి లేదు, మార్పు లోహాలు పరిగణించరు. భూపటలంపై కాడ్మియం యొక్క సగటు ఏకాగ్రత మిలియన్ (ppm) 0.1 మరియు 0.5 భాగాల మధ్య ఉంది. ఇది జింక్ కార్బోనేట్ లో స్వచ్ఛరహితమైన దాన్ని వంటిది, జర్మనీలో ఇద్దరు, స్తోమెయర్ మరియు హెర్మన్ వెంటవెంటనే 1817 లో కనుగొన్నారు.
కాడ్మియం అత్యంత జింక్ ఒర్స్ లో ఒక చిన్న భాగం వలె ఏర్పడుతుంది మరియు అందువలన జింక్ ఉత్పత్తి యొక్క ఉప లోహము. కాడ్మియం కాంపౌండ్స్ ప్లాస్టిక్ స్థిరీకరించేందుకు ఉపయోగించారు అయితే ఇది ఒక వర్ణద్రవ్యం మరియు స్టీల్ పై తుప్పు నిరోధకత లేపనం కోసం ఉపయోగించారు. కాడ్మియం ఉపయోగం సాధారణంగా దాని దుష్ప్రభావం కారణంగా తగ్గుతోంది (ఇది ప్రత్యేకంగా ప్రమాదకర పదార్థాలు యూరోపియన్ పరిమితిలో జాబితాలో ఉంది ) మరియు నికెల్ మెటల్ హైడ్రైడ్ మరియు లిథియం అయాన్ బ్యాటరీలతో నికెల్-కాడ్మియం బ్యాటరీలు భర్తీ. దాని కొన్ని కొత్త ప్రయోజనాల్లో ఒకటిగా కాడ్మియం టెల్యూరైడ్ సౌర ఫలకాలనులో ఉంది. కాడ్మియం అధిక జీవుల్లో తెలిసిన జీవ ఫంక్షన్ ఉంది, ఒక కాడ్మియం ఆధారపడి ఫేనకద్రవ్యము సముద్ర డయాటమ్స్ లో కనుగొనబడింది.
అలిశెట్టి ప్రభాకర్
అలిశెట్టి ప్రభాకర్ కరీంనగర్ జిల్లాలోని జగిత్యాలలో 1956 జనవరి 12 న పుట్టారు. అలిశెట్టికి ఏడుగురు అక్కా చెల్లెళ్ళు, ఇద్దరు అన్నదమ్ముళ్ళు. తండ్రి పరిశ్రమల శాఖలో పనిచేస్తూ ఆకస్మికంగా మృత్యువాత పడ్డాడు. ఆయన మరణంతో 11 ఏళ్ల వయసులో ప్రభాకర్ కుటుంబ పోషణ బాధ్యతలు స్వీకరించాడు. ఆదర్శాలకు అనుగుణంగా పేదరాలయిన 'భాగ్యం' ను పెళ్ళి చేసుకొన్నారు. జీవిక కోసమే తప్పా, ఏనాడు సంపాదన కొరకు ఆరాటపడని మనిషి. తన కళ ప్రజల కోసమే అని చివరి వరకు నమ్మాడు. చిత్రకారుడిగా, ఫోటో గ్రాఫర్‌గా వృత్తి జీవితాన్ని కొనసాగిస్తూనే, కవిగా ఎదిగాడు. 1982 లో హైదరాబాదులో స్థిరపడ్డారు. ఆంధ్రజ్యోతి దినపత్రికలో ఆరేళ్ళ పాటు సీరియల్‌గా " సిటీ లైఫ్ " పేరుతో హైదరాబాద్ నగరంపై మినీ కవిత్వం రాశాడు. తన కవిత్వంతో పాఠకుల్లో ఆలోచనాదృక్పథాన్ని, సామాజిక చైతన్యాన్ని పెంపొందించిన అతి కొద్ది మంది కవుల్లో అలిశెట్టి ఒకడు. క్షయ బారిన పడి 1993 జనవరి 12న మరణించారు. 
ఆయన మొదట చిత్రకారుడిగా జీవితాన్ని ప్రారంభించాడు. ప్రారంభంలో పత్రికలకు పండుగలు, ప్రకృతి, సినీనటుల బొమ్మలు వేసేవాడు. 
సిరిసిల్లలో రాం ఫోటో స్టూడియోలో ఫోటోగ్రఫీ నేర్చుకొని, 1975 లో జగిత్యాలలోని సొంత ఇంట్లో పూర్ణిమ స్టూడియో ప్రారంభించాడు. కరీంనగర్‌లో స్టూడియో శిల్పి (1979), హైదరాబాద్లో స్టూడియో చిత్రలేఖ (1983) పేర్లతోనూ స్టూడియోలు నడిపి ఫోటో గ్రాఫర్‌గా జీవితాన్ని గడిపాడు.
జగిత్యాలలో "సాహితీ మిత్ర దీప్తి " సంస్థ పరిచయంతో కవిత్వ రంగంలో ప్రవేశించాడు. 1974లో ఆంధ్ర సచిత్ర వారపత్రికలో వచ్చిన " పరిష్కారం " అచ్చైన ఆయన మొదటి కవిత. ఎర్ర పావురాలు (1978) అచ్చైన ఆయన మొదటి కవితా సంకలనం. ఆంధ్రజ్యోతి దినపత్రికలో ఆరేళ్ళ పాటు సీరియల్‌గా " సిటీ లైఫ్ " పేరుతో హైదరాబాద్ నగరంపై రాసిన మినీ కవితలతో ప్రఖ్యాతిపొందాడు. సామాజిక చైతన్యమే ధ్యేయంగా కవిత్వం రాశాడు.
ఉదహరింపు కవితలో ఇలా అంటారు
శిల్పం
చెక్కకముందు బండ
శిక్షణ
పొందకముందు మొండి
ప్రతిభ
వెనకాల ఎంతో ప్రయాస
సో...
కాలానికి
వదలకు భరోసా
ప్రతిభలేకపోతే జీవితం వ్యర్థం అని, సాధన చేస్తేనే బండ శిల్పంగా మారుతుందని, కాలానికి వదిలేయకుండా ప్రయత్నం చేయాలని ఈ చిన్న కవితలో ఎంతో అందంగా చెప్పారు ప్రభాకర్.
జీవితం అనే మినీ కవితలో మనిషి ప్రకృతిని చూసి ఎంతో నేర్చుకోవలసినది ఉందంటారు. చిన్న విత్తనం నుంచి బయటకు వచ్చిన మొక్క, మానుగా మారి కొమ్మలు, రెమ్మలతో శాఖోపశాఖలుగా విస్తరిస్తుంది. ఆకాశం అంత ఎత్తును చూస్తుంది. అంతేకాదు, తాను సమాజానికి ఎంతో ఉపయోగపడుతుంది. ఆశ్రయించినవారికి నీడ ఇస్తుంది. సమాజంలో పుట్టిన వ్యక్తి కూడా స్వార్థ చింతన మానుకుని వ్యక్తిత్వాన్ని అభివృద్ధి చేసుకుని తనకు, తన కుటుంబానికే కాక సమాజానికి ఉపయోగపడాలి అనే సందేశాన్ని ఎంతో తేలికైన మాటలతో చక్కగా వివరించారు. జీవితంలో నిరాశావాదానికి చోటులేదంటారు. వృక్షం స్వయంకృషికి ప్రతీక అంటారు -జీవితం అనే ఈ మినీకవితలో.
ఈ వృక్షం
నువ్వు ఉపిపోసుకోడానికి
వినియోగింపబడ్డది కాదు
స్వయం కృషిని
శాఖోపశాఖలుగా
విస్తరింపజేసుకొమ్మని.
సుధాకర్ (నటుడు)
సుధాకర్ పేరుతో ఇద్దరు నటులు వున్నారు:
వై-ఫై
వై-ఫై లేదా వైర్​లెస్ ఫిడిలిటీ అనేది ఎలక్ట్రానిక్ పరికరాల మధ్య సమచార మార్పిడికి లేదా రేడియో తరంగాల ద్వారా నిస్తంత్రి (వైరులేని) అంతర్జాల అనుసంధానానికి ఉపయోగించే ఒక ప్రజాదరణ పొందిన సాంకేతికత. ఇది ఎటువంటి తీగల అనుసంధానము అవసరం లేకుండా నెట్​వర్క్ సౌకర్యాన్ని కల్పిస్తుంది.
వ్యాసతత్త్వజ్ఞులు
కొంతకాలం వీరు సంసార జీవితాన్ని కొనసాగించిన పిదప, గురువుల ఆజ్ఞచే మంత్రాలయంనకు వెళ్ళి, శ్రీభువనేంద్రుల వారిచే తురీయాశ్రమంను స్వీకరించారు. అప్పటి నుండే వీరికి వ్యాసతత్త్వజ్ఞులు అను పేరు స్థిరపడిపోయింది. గద్వాల ప్రభువులు వీరిని అనేక విధాల సత్కరించారు. వీరి పాండిత్యానికి మెచ్చి ఈ ప్రాంతమందలి తుంగభద్రా తీరమున ఉన్న వేణిసోంపురం అను గ్రామాన్ని వీరికి జాగీరుగా ఇచ్చారు.. అక్కడే వీరు శ్రీలక్ష్మినరసింహస్వామి, శ్రీకృష్ణస్వామి విగ్రహాలను ప్రతిష్ఠించారు. వీరి సంతతివారు ఇప్పటికి ఈ గ్రామంలో అర్చకులుగా ఈ దేవాలయాలలో సేవలందిస్తున్నారు. శ్రీవ్యాసతత్త్వజ్ఞులు క్రీ.శ. 1878 శ్రావణ బహుళ అష్టమినాడు పరమపదించారు.
పాలగిరి రామక్రిష్ణా రెడ్డి
పాలగిరి రామక్రిష్ణా రెడ్డి (Palagiri Ramakrishna Reddy) ప్రముఖ నూనె టెక్నాలజీస్టు. ఈయన గత 35 సంవత్సరాలు నూనె గింజల నుండి వివిధ రకాల నూనె లను వేరుచేయడంలో తన అమూల్యమైన అనుభవాన్ని పంచాడు.
ఈయన ప్రకాశం జిల్లా గిద్దలూరులో జూలై 1, 1955లో జన్మించాడు.
ఈయన ఆదోని ఆర్ట్స్ కళాశాలలో B. Sc. (Oil technology) చదివి 1975 లో పట్టభద్రుడైనాడు . తర్వాత నాగపూర్ విశ్వవిద్యాలయం నుండి ఆయిల్ టెక్నాలజీలో డిప్లొమా పొందాడు.
గత 35 సంవత్సరాలుగా నూనె పరిశ్రమలో అనుభవం సంపాదించాడు. నూనెలను విశ్లేషణ చెయ్యడం, నూనె గింజలను ప్రాసెస్ చేసి వంటనూనెలను ఉత్పత్తి చెయ్యడం. సాల్వెంట్‌ ఎక్స్‌ట్రాక్షన్‌ ద్వారా బ్రాన్‌, ఆయిల్ కేకుల నుండి నూనెను తీయడం, నూనెలను రిఫైనరీలో రిఫైన్‌ చేసి రిఫైండ్ నూనెలను ఉత్పత్తి చెయ్యడం వీరి ప్రధానమైన వృత్తి. అదేకాకుండా నూనె తీయు యంత్రాలను, పరికరాలను రూపకల్పన చెయ్యడం, నూనె శుద్ధిలో వచ్చు సమస్యలను సరిదిద్దటం, నూనెశుద్ధిలో కలిగే ఖర్చులను తగ్గించడంతో నష్టాలు రాకుండా నిరోధించడంలో ప్రత్యేకమైన శ్రద్ధ తీసుకుంటాడు.
వివిధ రకాలైన నూనె గింజలకు మరియు నూనెలకు సంబంధించిన సాంకేతిక సమాచారాన్ని తెలుగుకి తర్జుమా చేసి నూనె పరిశ్రమలో పనిచేయువారికి పంచడం వీరికి వృత్తిపై వున్న శ్రద్ధను తెలియజేస్తుంది. నూనె పరిశ్రమలో పనిచేయువారిలో అధికులు 10 వ తరగతి వరకు మాత్రమే చదువుకున్న వారు కావడంవల్ల వారు ఇంగ్లీషును అర్థం చేసుకోలేరు. అలాగే నూనె యంత్రాలకు సంబంధించిన ఆపరేషన్ మాన్యువల్స్ అంటూ ఏమిలేవు. అలాంటి వారికై తెలుగులో 'సాల్వెంట్‌ ప్లాంట్‌ ఆపరేటింగ్ మాన్యుల్', 'ఆయిల్ రిఫైనింగ్', పామాయిల్‌ ప్రాసెసింగ్' వ్రాయడం జరిగింది. అలాగే ఈ పరిశ్రమలో పనిచేయు కెమిస్ట్‌లకు ఉపయోగ పడేటందుకు తెలుగులో 'నూనెలు-కొవ్వులు', ఆయిల్స్ టెస్టింగ్ మెథడ్స్' వ్రాసాడు. ఇవన్నీ కేవలం వారికి ఉపయోగపడాలని తెలుగులో వ్రాసి ఉచితంగా ఇవ్వడం జరిగింది. ఇలాంటి కృషిచేయువారు చాలా అరుదు. ఈ విధమైన కృషి చేయువారిని కూడా శాస్త్రీయంగా విజ్ఞానులుగా తీర్చిదిద్దాలనుకోవడం వీరి పరిణతికి నిదర్శనం.
ఈయన సుమారు 15-20 నూనె మిల్లులకు తన అమూల్యమైన సేవలను అందించాడు.రామక్రిష్ణా రెడ్డి గారు తెలుగు వికీపీడియాలో అనేక వ్యాసాలు రాసినందుకు...
అంజలీదేవి నటించిన సినిమాల జాబితా
అంజలీదేవి 240 పైగా తెలుగు,తమిళ భాషల సినిమాలలో నటించారు. 
1990 దశాబ్దంలో:
1980 దశాబ్దంలో:
1970 దశాబ్దంలో:
1960 దశాబ్దంలో:
1950 దశాబ్దంలో:
1940 దశాబ్దంలో:
అత్తలూరివారిపాలెం
"అత్తలూరివారిపాలెం" గుంటూరు జిల్లా, కొల్లిపర మండలానికి చెందిన గ్రామం.
ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలోకి వస్తున్న మండలాలు, గ్రామాలను ప్రభుత్వం విడిగా గుర్తిస్తూ ఉత్తర్వులు జారీచేసింది. ప్రస్తుతం గుర్తించిన వాటిలోని చాలా గ్రామాలు వీజీటీఎం పరిధిలో ఉన్నాయి. గతంలో వీజీటీఎం పరిధిలో ఉన్న వాటితోపాటుగా ఇప్పుడు మరిన్ని కొన్ని గ్రామాలు చేరాయి. సీఆర్‌డీఏ పరిధిలోకి వచ్చే గుంటూరు, కృష్ణా జిల్లాల్లోని మండలాలు, గ్రామాలను గుర్తిస్తూ పురపాలక శాఖ ముఖ్య కార్యదర్శి ఉత్తర్వులు జారీ చేశారు.
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సీఆర్‌డీఏ పరిధిలోకి వస్తుంది.
[1] ఈనాడు గుంటూరు రూరల్/తెనాలి; జనవరి-13,2014; 1వ పేజీ.
బొర్రావారిపాలెం
"బొర్రావారిపాలెం" గుంటూరు జిల్లా, నిజాంపట్నం మండలానికి చెందిన గ్రామం.
2013 జూలైలో ఈ గ్రామ పంచాయతీకి జరిగిన ఎన్నికలలో శ్రీమతి కేసన బేబీ సరోజిని, ఎం.ఏ., సర్పంచిగా ఎన్నికైనారు. ఉపసర్పంచిగా శ్రీ కేసన సోమయ్య ఎన్నికైనారు. [1]&[2]
నూతనంగా నిర్మించిన ఈ ఆలయంలో విగ్రహప్రతిష్ఠా మహోత్సవాలు, 2016, ఫిబ్రవరి-20వ తేదీ శనివారం నుండి 22వ తేదీ సోమవారం (మాఘశుద్ధ పౌర్ణమి) వరకు నిర్వహించెదరు. శనివారంనాడు మహాగణపతిపూజ, గోపూజ, అంకురార్పణ పూజలు నిర్వహించారు. [4]
ఈ ఆలయ ప్రథమ వార్షికోత్సవం, 2017, ఫిబ్రవరి-22వతేదీ బుధవారంనాడు వైభవంగా నిర్వహించారు. [6]
ఈ ఆలయంలో తిరుమల తిరుపతి దేవస్థానం మరియు హిందూ ధర్మప్రచార పరిషత్తు, గుంటూరు జిల్లాశాఖల సంయుక్త ఆధ్వర్యంలో, 2017, మార్చి-22వతేదీ బుధవారం నుండి 24వతేదీ శుక్రవారం వరకు, ఆధ్యాత్మిక కార్యక్రమాలు నిర్వహించెదరు. [8]
గ్రామములో నూతనంగా ఈ అమ్మవారి ఆలయ నిర్మాణం ప్రారంభించారు. వచ్చే వేసవిలో పూర్తి చేసి అమ్మవారి వార్షిక కొలుపులు నిర్వహించడానికి నిర్ణయించారు. [5]
నూతనంగా నిర్మించిన ఈ ఆలయంలో విగ్రహ ప్రతిష్ఠా మహోత్సవం, 2017, మే-7వతేదీ ఆదివారంనాడు వైభవంగా నిర్వహించారు. [9]
శ్రీ కేసన శంకరరావు, ఆంధ్రప్రదేశ్ రాష్ట్ర బి.సి.సంక్షేమ సంఘం అధ్యక్షులు.
శ్రీ బొర్రా గోవర్ధన్:- వీరు సైన్స్ రచయితగా ప్రసిద్ధులు. 30 కి పైగా సైన్స్ పుస్తకాలు వ్రాసినారు. [7]
[1] ఈనాడు గుంటూరు రూరల్/రేపల్లె; 2013, జూలై-25; 3వపేజీ.
[2] ఈనాడు గుంటూరు రూరల్/రేపల్లె; 2014, జనవరి-13; 2వపేజీ.
[3] ఈనాడు గుంటూరు రూరల్/రేపల్లె; 2014, జూన్-28; 1వపేజీ.
[4] ఈనాడు గుంటూరు రూరల్/రేపల్లె; 2016, ఫిబ్రవరి-21; 1వపేజీ.
[5] ఈనాడు గుంటూరు రూరల్/రేపల్లె; 2016, నవంబరు-2; 1వపేజీ. 
[6] ఈనాడు గుంటూరు రూరల్/రేపల్లె; 2017, ఫిబ్రవరి-23; 2వపేజీ.
[7] తెలుగువెలుగు మాసపత్రిక; జనవరి-2017; 67వపేజీ. 
[8] ఈనాడు గుంటూరు రూరల్/రేపల్లె; 2017, మార్చి-22; 2వపేజీ. 
[9] ఈనాడు గుంటూరు రూరల్/రేపల్లె; 2017, మే-8; 2వపేజీ.
కోపూరివారిపాలెం
"కోపూరివారిపాలెం" గుంటూరు జిల్లా, నిజాంపట్నం మండలానికి చెందిన గ్రామం.
[1] ఈనాడు గుంటూరు రూరల్/రేపల్లె; జనవరి-13,2014; 2వ పేజీ.
మామిళ్ళదరువు
"మామిళ్ళదరువు" శ్రీ పొట్టిశ్రీరాములు నెల్లూరు జిల్లా కావలి మండలానికి చెందిన గ్రామం. మామిళ్ళదరవు అన్న గ్రామనామం మామిళ్ళ అన్న పూర్వపదం, దరవు అన్న ఉత్తరపదాల కలయికతో ఏర్పడింది. మామిళ్ళ అన్నది వృక్షసూచి కాగా దరవు అన్న పదం దొరవుకు రూపాంతరం. దొరవుకు అర్థం ఇసుకబావి, వడబావి లేదా కొలను.
[1] ఈనాడు నెల్లూరు; జనవరి-13,2014; 5వ పేజీ.
చెన్నమనేని హన్మంతరావు
జాతీయస్థాయి ఆర్థికవేత్తగా పేరుపొందిన చెన్నమనేని హనమంతరావు కరీంనగర్ జిల్లా నాగారంలో 1929, మే 15న జన్మించారు. ఉస్మానియా విశ్వవిద్యాలయం నుంచి ఆర్థికశాస్త్రంలో పోస్ట్ గ్రాడ్యుయేట్ పట్టా పొందిన హన్మంతరావు విద్యార్థిదశలోనే ఉద్యమంలో పాల్గొన్నారు. ఆల్ హైదరాబాదు స్టూడెంట్స్ యూనియన్‌కు జనరల్ సెక్రటరీగా ఎన్నికయ్యారు. 1947-48లో నిజాం వ్యతిరేక ఉద్యమంలోనూ పాల్గొన్నారు. 1957లో రాజకీయాల నుంచి వైదొలిగి ఆర్థిక పరిశోధన రంగంలోకి వెళ్ళారు.
1961లో ఆర్థికశాస్త్రంలో పీహెచ్‌డి పొంది, ఢిల్లీ స్కూల్ ఆఫ్ ఎకనామిక్స్ లో ఉద్యోగంలో ప్రవేశించారు. 1966లో చికాగో విశ్వవిద్యాలయంలో పోస్ట్ డాక్టోరల్ లో పీహెచ్‌డి కొరకు వెళ్ళారు. రాజీవ్‌గాంధీ ప్రధానమంత్రిగా ఉన్నప్పుడు 20 సూత్రాల సలహా కమిటీ చైర్మెన్‌గా అవకాశం లభించింది. 1990లో జాతీయ శ్రామిక సంఘం చైర్మెన్‌గా నియమితులైనారు. రిజర్వ్ బ్యాంక్ డైరెక్టరుగా, ఏడవ మరియు ఎనిమిదవ పంచవర్ష ప్రణాళిక సభ్యుడిగా పనిచేశారు, ఆర్థికరంగంలో చేసిన సేవలకుగాను భారత ప్రభుత్వంచే పద్మభూషణ్ బిరుదు పొందారు. హన్మంతరావు, దేశంలోని సామాజిక, ఆర్థిక, వ్యవసాయరంగ పరిస్థితులపై అనేక పరిశోధనలు చేసి, విలువైన గ్రంథాలు రచించారు. 1982-86 మధ్య ఏడో, ఎనిమిదో కేంద్ర ఆర్థిక ప్రణాళిక సంఘం సభ్యుడిగా, ఇండియన్ సొసైటీ అగ్రికల్చర్ ఎకనామిక్స్ అధ్యక్షుడిగా పనిచేశారు. ఇటీవలి వరకు హైదరాబాదు ఎకనామిక్స్ అండ్ సోషల్ స్టడీస్8 అధ్యక్షుడిగా, ఇన్‌స్టిట్యూట్ ఆఫ్ ఎకనామిక్స్ గ్రోత్ సంస్థ ఛైర్మన్‌గా పనిచేశారు. ప్రస్తుతం జాతీయ సలహామండలి సభ్యుడిగా కొనసాగుతున్నారు. వ్యవసాయ అర్థశాస్త్రం, గ్రామీణ పేదరికం, ఆర్థిక సంస్కరణలు, అభివృద్ధి అంశాలపై వందకుపైగా పరిశోధన పత్రాలు, పుస్తకాలు రచించారు.
6 సార్లు శాసన సభ్యులుగా గెలుపొందిన చెన్నమనేని రాజేశ్వరరావు, ప్రముఖ భారతీయ జనతా పార్టీ నాయకుడు, కేంద్రమంత్రిగా పనిచేసిన చెన్నమనేని విద్యాసాగర్ రావు వీరి సోదరులే. సిరిసిల్ల తొలి శాసన సభ్యులు ఆనందరావు ఇతని మేనమామ. 2009లో వేములవాడ నుంచి గెలుపొందిన చెన్నమనేని రమేష్ ఇతని అన్న రాజేశ్వరరావు కుమారుడు.
చంద్రగఢ్ కోట
మహబూబ్ నగర్ జిల్లా లోని గిరిదుర్గాలలో చంద్రగఢ్ కోట ఒకటి. ఇది జిల్లాలోని నర్వ మండలంలో చంద్రఘడ్ అనే గ్రామ సమీపంలో ఉంది. 
ఈ కోట గద్వాలకు వాయువ్యాన 20 కిలోమీటర్ల దూరంలో, ఆత్మకూరు పట్టణానికి పశ్చిమాన 12 కిలోమీటర్ల దూరంలో, పర్యాటక ప్రాంతమైన ప్రియదర్శిని జూరాల ప్రాజెక్ట్కు ఉత్తరాన 5 కిలోమీటర్ల దూరంలోనూ ఉంటుంది. ధర్మాపూర్, చిన్న కడుమూరు, బెక్కెరపల్లె ప్రియదర్శిని మొదలగునవి దీని చుట్టుపక్కల గ్రామాలు. ధర్మాపూర్, చంద్రఘడ్ ఒకే పంచాయతీ గ్రామాలు.
చంద్రఘడ్ గ్రామానికి ఉత్తరదిశలో ఎత్తైన కొండ ఉంది. ఆ కొండ మీద రెండు అంచెలుగా ఈ కోటను నిర్మించారు. చుట్టు పక్కల పది కిలోమీటర్ల పరిధిలో ఎక్కడ నుండి చూసినా ఈ కొండ, కొండ మీది కోట కనిపిస్తాయి. ఈ కోట మొత్తం నిర్మాణమంతా రాతితోనే ఉండటం విశేషం. ఈ నాటికి చెక్కుచెదరని రాతికట్టడం చూపరులను ఆకట్టుకుంటుంది. దీనిని 18 వ శతాబ్దిలో మరాఠా పీష్వా మొదటి బాజీరావు కాలంలో, ఆత్మకూరు సంస్థానములో పన్నుల వసూలు కొరకు నియమించబడిన చంద్రసేనుడు ఈ కోటను నిర్మించాడంటారు. కొండపై మొదటి భాగంలో విశాలమైన ఆవరణాన్ని చుట్టి రక్షణగోడ ఉంది. దానిని దాటి మరింత పైకి వెళ్తే, మరింత ఎత్తులో అద్భుత నిర్మాణంతో కూడిన రాతికోట కనిపిస్తుంది. దీనికి రెండు ద్వారాలు ఉన్నాయి. ఒకటి పశ్చిమం వైపు ప్రధాన ద్వారం, ఉత్తరం వైపు మరో ద్వారం. ఉత్తర ద్వారం మరింత ఆకర్షణీయంగా కనిపిస్తుంది. కాని ఇక్కడ ప్రవేశం లేదిప్పుడు. ఒకప్పుడు ఇది అత్యవసర ద్వారం లాగా ఉండేదేమో! కోట వెనుకంతా కొండ మీద ఏక శిలలా కనిపించే బండ ఉంది. ఆ బండమీదే కోట వెనుక భాగపు గోడను నిర్మించారు. పై కోట ఎక్కడా శిథిలమైనట్టు కనిపించదు.
కోట లోపల శ్రీరామలింగేశ్వరస్వామి ఆలయం ఉంది. అలయం చుట్టూ 8 ఊట బావులున్నాయి. వీటిలో కొన్ని ఇప్పటికీ స్వచ్ఛమైన నీటి ఊటతో తాగునీరును అందిస్తున్నాయి. శ్రీరామలింగేశ్వరస్వామికి ప్రతి శివరాత్రికి ప్రత్యేక పూజలు నిర్వహిస్తారు. అలాగే ప్రతి సంవత్సరం నాగుల చవితి నాడు కొండపై జాతర నిర్వహిస్తారు. ఈ సందర్భంగా కబడ్డీ పోటీలను నిర్వహిస్తుంటారు.
భోగము
భోగము [ bhōgamu ] bhōgamu. [Skt.] n. Enjoyment, possession, అనుభవము. Happiness, సుఖము. Food, భోజనము. A snake's body or crest. పాముశరీరము, లేక, పాముపడగ
అద్దంకివారిపాలెం
"అద్దంకివారిపాలెం" గుంటూరు జిల్లా నగరం మండలానికి చెందిన గ్రామం. గ్రామంలో రెండున్నర కోట్ల రూపాయలతో గ్రామస్థులే స్వయంగా అంతర్గత రహదారులను అభివృద్ధి చేసుకున్నారు. 
ఈ గ్రామంతోపాటు శివారు గ్రామాలైన వీరంకివారిపాలెం, ఉయ్యూరివారిపాలెం, బందులవారి పాలెం గ్రామాలకు గూడా రక్షిత త్రాగునీటి పథ్సకాలను ఏర్పాటుచేసుకున్నారు. [3]
శ్రీ తాళమ్మ తల్లి ఆలయం:- ఈ ఆలయంలో అమ్మవారి వార్షిక ఉత్సవాలు, నవంబరు/2015 లో సంప్రదాయ పద్ధతులలో, ఘనంగా నిర్వహించారు. ముగింపు రోజున అమ్మవారి గ్రామోత్సవం నిర్వహించారు. ఈ సందర్భంగా కార్యక్రమంలో పాల్గొన్న భక్తులకు తీర్ధప్రసాదాలు అందజేసినారు. విచ్చేసిన భక్తులకు మద్యాహ్నం అన్నసమారధన నిర్వహించారు. [4] 
వరి, అపరాలు, కూరగాయలు
వ్యవసాయం
[1] ఈనాడు గుంటూరు రూరల్; 2013, జూలై-19; 8వపేజీ.
[2] ఈనాడు గుంటూరు రూరల్/రేపల్లె; 2014, మే-20; 1వపేజీ.
[3] ఈనాడు గుంటూరు రూరల్/రేపల్లె; 2015, మే-28; 1వపేజీ.
[4] ఈనాడు గుంటూరు రూరల్/రేపల్లె; 2015, నవంబరు-10; 2వపేజీ.
ఫ్రెడరిక్ ఎంగెల్స్
ఫ్రెడరిక్ ఎంగెల్స్ (German: [ˈfʁiːdʁɪç ˈɛŋəls]; నవంబరు 28, 1820 – ఆగష్టు 5, 1895) ఒక జర్మన్ సామాజిక శాస్త్రవేత్త, రచయిత, రాజకీయ సిద్ధాంతవాది, తత్త్వవేత్త, మరియు కార్ల్ మార్క్స్ తోపాటు మార్క్సిస్టు సిద్ధాంతానికి పితామహుడు. 1845లో తన వ్యక్తిగత పరిశీలనలు, పరిశోధన ఆధారంగా ఇంగ్లాండులోని కార్మిక వర్గాల యొక్క స్థితిగతులపై పుస్తకాన్ని ప్రచురించాడు. 1848లో కార్ల్ మార్క్సుతో పాటు కమ్యూనిస్టు మానిఫెస్టోని రచించాడు, ఆ తరువాత దాస్ క్యాపిటల్ రచించడానికి మరియు పరిశోధించుటకు మార్క్సుకు తన ఆర్థిక సహాయాన్ని అందించాడు.
గాంధీజనసంఘం(గ్రామం)
"గాంధీజనసంఘం(గ్రామం)" శ్రీ పొట్టిశ్రీరాములు నెల్లూరు జిల్లా సంగం మండలానికి చెందిన గ్రామం.
గాంధీజనసంఘం గ్రామం, జిల్లాలో పెద్ద గిరిజన గ్రామం. జనాభా=1,056. నెల్లూరు గాంధీగా పరిగణించే శ్రీ వెన్నెలకంటి రాఘవయ్య పంతులు , 1940 దశకంలో ఈ గ్రామాన్ని ఏర్పాటు చేశారు. అప్పటివరకూ చెట్టుకొకరు, పుట్టకొకరుగా తిరుగుతున్న గిరిజనులను ఇక్కడకు చేర్చి, గ్రామాన్ని ఏర్పాటు చేశారు. అప్పటి పరిస్థితుల ప్రకారం, వీరికి ప్రాథమిక పాఠశాలను మాత్రమే ఏర్పాటుచేశారు. అప్పటి నుండి 1997 వరకూ ఇక్కడ కేవలం పాఠశాల మాత్రమే ఉండేది. ఆ పరిస్థితులలో, సంగం మండలం పడమటిపాళెం వాసియైన శ్రీ తుమ్మల భక్తవత్సలరెడ్డి , కేవలం ప్రాథమిక విద్యాభ్యాసం తోనే చదువులు ఆగిపోకూడదనీ, ఉన్నత విద్యాభాసం చేసి ఉన్నత స్థాయికి ఎదగాలనీ ఆశించారు. వీరి కృషి ఫలితంగా, 1995, మే నెల 12 న, ఉన్నత పాఠశాల ఏర్పడింది. అనంతరం పాఠశాలకు అవసరమైన స్థలాన్ని వీరు కొనుగోలుచేసి, భవన నిర్మాణానికి తనవంతు విరాళం అందజేశారు. ఈ రకంగా గ్రామంలో ఉన్నత పాఠశాల ఏర్పడింది. ప్రస్తుతం 10 గదులున్నవి. న్యూయార్కులో వైద్యుడిగా పనిచేస్తున్న ఈయన, ప్రతియేటా ఇక్కడకు వచ్చి, పాఠశాలకు అవసరమైన వసతులు కల్పిస్తుంటారు. గత ఏడాది వచ్చినప్పుడు, పాఠశాలకు అవసరమైన ఇన్వర్టరునూ, నీటిశుద్ధి యంత్రాన్నీ విరాళంగా అందజేశారు. ఆ రకంగా వీరు గ్రామాభివృద్ధికి తోడ్పడుచున్నారు. [1]
[1] ఈనాడు నెల్లూరు; జనవరి-13,2014; 8వ పేజీ.
బండ్ల గణేష్
బండ్ల గణేష్ మహబూబ్ నగర్ జిల్లాకు చెందిన ప్రముఖ సినీనిర్మాత మరియు నటుడు. ఈయన నిర్మాత అయ్యే ముందు చాలా కాలము పాటు చిన్న నటుడిగా ఉన్నాడు.
మైక్ పావెల్
మైఖేల్ "మైక్" ఆంథోనీ పావెల్ (1963 నవంబరు 10 న జన్మించారు) పూర్వ అమెరికన్ ట్రాక్ మరియు ఫీల్డ్ క్రీడాకారుడు మరియు లాంగ్ జంప్ ప్రపంచ రికార్డ్ హోల్డర్. మైక్ పావెల్ ఫిలడెల్ఫియా, పెన్సిల్వేనియాలో జన్మించాడు. ఇతను ఈ ఈవెంట్ లో రెండు సార్లు ప్రపంచ ఛాంపియన్.
1991 ప్రపంచ ఛాంపియన్షిప్స్ అథ్లెటిక్స్ (టోక్యో) లో, ఇతను బాబ్ బీమాన్ యొక్క దాదాపు 23 ఏళ్ల లాంగ్ జంప్ ప్రపంచ రికార్డును 5 సెం.మీ. (2 అంగుళాలు) ఎక్కువగా 8.95 మీటర్లు (29 అడుగుల 4 1⁄4 అంగుళాలు) దూకి అధిగమించాడు. ప్రపంచ రికార్డు ఇప్పటికీ నిలచివుంది, 1900 సంవత్సరం నుండి 20 సంవత్సరాలపైన రికార్డ్ నిలబెట్టుకున్న వారిలో పావెల్ నాల్గవ వ్యక్తి. తన అద్భుతకృత్యాలకు తను 1991లో E. జేమ్స్ సుల్లివన్ అవార్డు మరియు BBC స్పోర్ట్స్ పర్సనాలిటీ అఫ్ ది ఇయర్ ఓవర్సీస్ పర్సనాలిటీ అవార్డు సంపాదించారు. 1992 లో ఇటలీలో ఇతను 8.99 మీటర్ల (29 అడుగుల 5 3⁄4 అంగుళాలు) అత్యంత పొడవైన చట్టపరం కాని జంప్ ను కూడా కలిగి ఉన్నాడు. పావెల్ 1988 ఒలింపిక్స్ మరియు 1992 ఒలింపిక్స్ రెండింటిలో లాంగ్ జంప్ వెండి పతకాలను సాధించాడు. తన ప్రసిద్ధ 1991 విజయం లాగే తను మళ్ళీ 1993 ప్రపంచ ఛాంపియన్షిప్స్ అథ్లెటిక్స్ లో లాంగ్ జంప్ లో గెలిచాడు, మరియు 1995 ప్రపంచ ఛాంపియన్షిప్స్ అథ్లెటిక్స్ లో థర్డ్ వచ్చాడు. 1996 ఒలింపిక్స్ తర్వాత, పావెల్ విరమించుకున్నాడు. 2004 ఒలింపిక్స్ లో పోటీపడే లక్ష్యంతో 2001 లో తిరిగి వచ్చాడు, కానీ అమెరికన్ జట్టు తయారు కాలేదు.
హేలీ తోకచుక్క
హేలీ తోకచుక్క : Halley's Comet ( or ), అధికారిక నామం 1పి|హేలీ (1P/Halley), ఇదొక స్వల్పకాలిక తోకచుక్క. భూమి మీద నుండి కంటికి ఏ పరికర సహాయమూ లేకుండా కనిపించే తోకచుక్క. ఇది ప్రతి 75–76 సంవత్సరాలకు ఒక సారి కనిపిస్తుంది. ప్రతి మనిషి జీవితంలో గరిష్ఠంగా రెండు సార్లు కనిపించే తోకచుక్క. ఇది 1986 లో కనబడింది, మరలా 2061 లో కనబడుతుంది.
ఇది 1910 సంవత్సరంలోను, 1986 లోను కనిపించిన తోకచుక్క. ఈ తోకచుక్క 76-77 సంవత్సరాల కొకసారి భూమికి దగ్గరగా వస్తుందని మొదటగా కనిపెట్టినవాడు ఎడ్మండ్ హేలీ అనే ఇంగ్లీషు శాస్త్రజ్ఞుడు. ఆయన పేరు మీదనే దానికి 'హేలీ తోకచుక్క' అని పేరు పెట్టారు. హేలీ 1659 లో జన్మించాడు. తోకచుక్కలను గురించి ఆయన పరిశోధన చేస్తూ పాత రికార్డులని తిరగ వేస్తుండగా, 1531 లో కనబడిన ఒక ప్రకాశవంతమైన తోకచుక్క, 1607 లో తిరిగి కనబడిందని తెలియవచ్చింది. 1682 లో తాను స్వయంగా చూచిన తోకచుక్క అదేనని కూడా ఆయన కనిపెట్టాడు. అతని లెక్క ప్రకారం ఇది తిరిగి 1759 లో మళ్ళి కనిపించింది. కానీ 1742 లోనే హేలీ కాలధర్మం చెందాడు.
హేలీ తర్వాత ఈ తోకచుక్క చరిత్ర తవ్వి తీయగా వరుసగా 76 సంవత్సరాల కొకసారి దాన్ని ఎవరో ఒకరు చూస్తూనే ఉన్నారని తెలిసింది. మానవులు చైనా లో మొదటిసారిగా దాన్ని క్రీస్తుపూర్వం 249 లో చూసినట్టుగా నిర్ధారణ అయింది. 1066 లో ఇంగ్లండును నార్మన్ లు జయించినప్పుడు కూడా అదే తోకచుక్క కనబడినట్టు చరిత్రలో ఉన్నది.
కలికి చిలకల కొలికి
కలికి చిలకల కొలికి అనే సినిమా పాటను వేటూరి సుందరరామమూర్తి రచించినది. దీనిని సీతారామయ్యగారి మనవరాలు (1991)లో విడుదలైన సినిమాలో మీనా పై చిత్రీకరించారు. దీనికి సంగీతం ఎం. ఎం. కీరవాణి అందించారు. తరతరాలుగా పుట్టింటి ప్రయాణం పెళ్ళైన మహిళలందరికీ ఎంతో ఆనందాన్నిస్తుంది. ఈ విషయం గురించి చాలా స్త్రీల పాటలు రచించబడ్డాయి. తెలుగు ఆడపడుచుల మనసులోని మాటగా, ఒకనాటి ఉమ్మడి కుటుంబాల జీవనచిత్రంగా, తెలుగు పదబంధాల్లోని సొగసుకు నిలువుటద్దంగా ఈ పాట తెలుగు సినీ సాహిత్యంలో కలకాలం నిలిచివుంటుంది.
పెళ్ళైన తర్వాత ఊరికి చెందిన డబ్బు విషయంలో తండ్రికి, మామకి గొడవ జరిగిన కారణం చేత తన మేనత్తను పుష్కరంపాటు పుట్టింటికి పంపించదు. అలా అమ్మానాన్నలకు, పుట్టిపెరిగిన ఊరికి దూరమైన ఆడపడుచు వేదనకు ప్రతిరూపం ఈ పాట. అలాంటి తరుణంలో అమెరికా నుండి వచ్చిన మేనకోడలు ఇంటిల్లిపాదినీ ఒప్పించి మేనత్తని పుట్టింటికి తీసుకొని వెళ్ళాలనుకొనే సందర్భంలో దీనిని చేర్చారు.కలికి చిలకల కొలికి మా మేనత్త
కలవారి కోడలు కనకమాలక్ష్మి
అత్తమామల కొలుచు అందాల అతివ
పుట్టిల్లు ఎరుగని పసి పంకజాక్షి...
పుట్టగానే పువ్వు పరిమళిస్తుంది
పుట్టింటికి మనసు పరుగుతీస్తుంది
తెలుసుకో తెలుసుకో తెలుసుకో
తెలుసుకో మనసున్న మామా
సయోధ్య నేలేటి సాకేతరామాఈ అచ్చమైన తెలుగు పాటలో వేటూరి అంత్యప్రాసను పాటించారు. "తలలో నాలుక", "ఏడుమల్లెలు తూగు" వంటి జాతీయాలు, "పుట్టగానే పువ్వు పరిమళిస్తుంది" వంటి సామెతలు, "కలికి చిలకల కొలి", "తేనె నీరెండ" వంటి పదచిత్రాలు ఈ పాట విలువను పెంచాయి.
కె.ఎం.మాథ్యూ
కె.ఎం.మాథ్యూ () (జనవరి 2, 1917 – ఆగష్టు 1, 2010) మళయాళ మనోరమ దినపత్రిక సంపాదకులు. ఈ దినపత్రిక భారతీయులందరికీ సుపరిచితము. పాఠకుల విజ్ఞానాన్ని, పఠనాశక్తిని పెంపొందించే వీరి ఆంగ్ల పత్రిక "మనోరమ ఇయర్ బుక్" సుప్రసిద్ధమైనవే. మారుమూల ఉన్న ఒక చిన్న రాష్ట్రం నుంచి వెలువడే ఈ ప్రచురణలు దేశమంతటా జ్ఞాన జ్యోతిని వెలిగిస్తున్నాయంటే అతిశయోక్తి కాదు. "మళయాళ మనోరమ"ను "కొట్టాయం ముద్దుబిడ్డ"గా చాలా మంది పిలుస్తారు.
మాథ్యూ కేరళ లోని కొట్టాయంలో 1917, జనవరి 2 న కె.సి.మమ్మెన్‌ మాప్పిళ్ళై మరియు మమ్మి (కుంజండమ్మ) లకు ఎనిమిదవ సంతానంగా జన్మించారు. పాఠశాల విద్యను ఎం.డి.సెమినరీ పాఠశాల, కొట్టాయం మరియు లియో XIII పాఠశాల,అలెప్పు లలో పూర్తిచేసిన పిదప సి.ఎం.ఎస్.కాలేజీ, కొట్టాయంలో చరిత్ర అభ్యాసించుటకు చేరారు. తర్వాత మద్రాసు క్రిస్టియన్ కళాశాలలో ఆర్థిక శాస్త్రంలో పట్టభద్రులైనారు. తాను చేపట్టిన జర్నలిజం వృత్తి మీద సాధికారత సంపాదించుకున్నా మాథ్యూ కేరళ లోని పాత్రికేయులకే కాక దేశీయ పత్రికారంగానికే మణిపూసగా నిలిచారు. ఆయన సెప్టెంబర్ 7 1942 న ను వివాహం చేసుకున్నారు.
కేరళ రాష్ట్రం, కొట్టాయంలో "మళయాళ మనోరమ" సంస్థను 1888, మార్చి 14 న "కేందతిల్ వర్ఘీస్ మా పిళ్ళై" స్థాపించారు. 1890 మార్చి 22 న "మనోరమ" వార పత్రిక ప్రారంభమైనది. 1896 లో "భాషా పోషిణి" సాహిత్య పత్రిక వెలువడడం ప్రారంభమైనది. 1901, ఆగష్టు 7 న "మనోరమ" ద్వైవారపత్రిక ప్రచురణ ప్రారంభించి, 1915 లో ప్రతిరోజూ యుద్ధ వార్తా సంచికలు వెలువరించారు. 1918 జూలై 2 నుండి వారానికి మూడుసార్లు వెలువరిస్తూ "మళయాళ" మనోరమగా పేరు మార్చి దిన పత్రిక చేసారు. 1950 లో పత్రికా కార్యాలయంలో మొదటి రోటరీ ప్రెస్ ను నెలకొల్పారు. మరుసటి యేడాది భారత రాష్ట్రపతి రాజేంద్రప్రసాద్ డైమండ్ జూబ్లీ ఉత్సరాలను ప్రారంభించారు.
మాథ్యూ 1940 లో తన కెరీర్ ను చిక్ మగళూరు లోని భద్ర ఎస్టేట్ లో తన సోదరుడు కె.ఎం. జాకోబ్ పనిచేసే చోటనే ఒక పనిలో చేరాడు.అతను ఏడు సంవత్సరాల పాటు అదే ఎస్టేట్ లో గడిపాడు. ఈ కాలంలో ఆయన ఆ ఎస్టేట్ సమీపంలో బెలూన్ల తయారీ పరిశ్రమను స్థాపించాడు. కానీ వాతావరణ కాలుష్యం మూలంగా ఆ పరిశ్రమ మూసివేయబడింది. తర్వాత ఆ పరిశ్రమలో యంత్ర భాగాలను మద్రాసులో తన సోదరుడు అయిన కె.ఎం. మమ్మెన్ మాప్పిళ్ళైకు అందసేసాడు. అతడు అచట ను ప్రారంభించాడు. 1947 లో మాథ్యూ మిత్రరాజ్యాల సంస్థలు ప్రారంభించుటకు బొంబాయికి వెళ్ళాడు. బొంబాయిలో 7 సంవత్సరాలు గడిపిన తర్వాత 1954 లో ఆయన కొట్టాయం వెళ్ళి అచట మళయాళం మనోరమలో జనరల్ మేనేజరుగా బాధ్యతలను స్వీకరించారు. తన సోదరుడు మరియు అప్పటి ఆ పత్రిక ప్రధాన సంపాదకుడు అయిన కె.ఎం.చెరియన్ మరణం తర్వాత ఆయన ప్రధాన సంపాదకునిగా బాధ్యతలు స్వీకరించి 2010 మార్చి 14 న తను మరణించే వరకు కొనసాగించారు. ఆయన నేతృత్వంలో ఆ పత్రిక 17 ఎడిషన్లు మరియు 1.6 మిలియన్ల కాపీల సర్క్యులేషను దాటగలిగింది.
మాథ్యూ క్రింది పదవులలో విశేష సేవలందించారు:ఆయన భార్య (1922–2003) "వనిత" పత్రికకు ప్రధాన సంపాదకులుగా పనిచేశారు. ఆమె "కె.ఎం.మాథ్యూ" పేరుతొ రచనలు చేసేవారు. ఆయన జ్ఞాపకాలతో కూడిన పుస్తకం "అన్నమ్మ" 2004 లో "పెంగ్విన్" ద్వారా మళయాళంలో ప్రచురింపబడింది. మరియు 2005 లో ఆంగ్లంలో ప్రచురింపబడింది.
కె.ఎం.మాథ్యూ మరియు అన్నమ్మ మాథ్యూ లకు నలుగురు పిల్లలు. వారు మమ్మెన్ మాథ్యూ, ఫిలిప్ మాథ్యూ, జాకోబ్ మాథ్యూ మరియు థంకోం మామ్మెన్.
ఆయన జీవిత చరిత్ర "ఎట్టంతే మోథిరాం" (The Eighth Ring)" 2008 లో ప్రచుచింపబడింది.
గోపీకృష్ణ (నాట్యాచార్యుడు)
గోపీకృష్ణ (ఆగష్టు 22, 1933 – ఫిబ్రవరి 18, 1994) భారతీయ నృత్యకారుడు, నటుడు మరియు నృత్య దర్శకుడు.
గోపీకృష్ణ కథక్ నృత్య కళాకారుల కుటుంబంలో జన్మించారు. ఆయన తాతగారు పండిట్ సుఖ్‌దేవ్ మహారాజ్ కథక్ నృత్య గురువు మరియు ఆమె పినతల్లి సితార దేవి కూడా కథ నృత్య కళాకారిణి. ఆమె ప్రపంచవ్యాప్తంగా ప్రదర్శనలిచ్చింది. గోపీకృష్ణ తన 11 యేండ్ల ప్రాయంలో తన తాతగారి వద్ద నృత్యం నేర్చుకొనుట ప్రారంభించారు. "శంభు మహరాజ్" అనే గురువు వద్ద కూడా నృత్య కళను అభ్యసించారు. గోపీకృష్ణ కథక్ నృత్యంతో పాటు భరతనాట్యం నృత్యాన్ని మహాలింగం పిళ్ళై మరియూ గోవిందరాజ్ పిళ్ళై ల వద్ద నేర్చుకున్నారు. ఆయన దీర్ఘకాలిక ఆస్మా వ్యాధితో బాధపడుతున్నప్పటికీ తన నాట్య కచేరీలను విస్తరించారు. ఆయన తన 15 సంవత్సరాల వయస్సులో ఆల్ బెంగాల్ మ్యూజిక్ కాన్ఫరెన్స్ వద్ద "నటరాజు" బిరుదుతో సత్కరింపబడ్డారు
1992 లో తన 17 సంతత్సరాల ప్రాయంలో బాలీవుడ్లో ప్రవేశించి అతి పిన్న వయస్కుడైన నృత్య దర్శకునిగా "సఖి" చిత్రంలో 'మధుబాల" కు నృత్య సహకారం అందించారు
1955 లో "జనక్ జనక్ పాయల్ బాజే" చిత్రంలో మొట్టమొదటిసారిగా ప్రవేశించారు. ఆ చిత్రంలో ఆయన గిరిధర్ పాత్రలో చాలా ప్రతిభావంతుడైన నర్తకునిగా నటించారు. ఆ చిత్రం విజయవంతంగా ప్రదర్శింపబడి క్లాసికల్ నృత్యం ప్రజాదరణ పొందడానికి తోడ్పడింది. ఆయన "దస్తాన్" (1972), "మెహ్‌బూబా", "ఉమ్రఓ జాన్", మరియు "ద పెర్‌ఫెక్ట్ మర్డర్" వంటి చిత్రాలకు నృత్య దర్శకత్వం చేశారు. 1960, 1970 లలో ఆయన భారత దేశ సరిహద్దు ప్రాంతాలలో "సునీల్ దత్" అజంతా ఆర్ట్స్ ట్రూప్ తో వెళ్ళి సైనికులకు వినోదం కల్పించారు. ఆ తర్వాత ఆయన నటేశ్వర్ భవన్ డాన్స్ అకాడమీ మరియు నటేశ్వర్ కళా మందిర్ లను ప్రారంభించారు. 1975 లో భారత ప్రభుత్వం ఆయనకు విశిష్ట పురస్కారమైన "పద్మశ్రీ"ను అందజేసింది. ఆయన నిరంతరయంగా 9 గంటల 20 నిముషాలు కథక్ నృత్యం చేసి ప్రపంచ రికార్డును నెలకొల్పారు.
1994 ఫిబ్రవరి 18 న బొంబాయి లోని తన స్వగృహంలో గుండెపోటుతో మరణించారు.
గోపీకృష్ణ కథక్ నృత్యం లోని బెనారస్ ఘరానా శైలి లోని నిష్ణాతులు. ఆయన కథాకళి నృత్యంలో అనేక అంశాలను ప్రవేశపెట్టారు.
గోపీకృష్ణ 1954 లో కథ నృత్యకళాకారిణి అయిన సావిత్రిని వివాహం చేసుకున్నారు. 1981 లో ఆ దంపతులకు "షంపా సోథాలియా" అనే కుమార్తె జన్మించింది. ఆమె కూడా నృత్య దర్శకురాలిగా కీర్తింపబడ్డారు. ఆమె "ఝలక్ కిఖాలా జా" యొక్క ఐదవ సీజన్ లో విజేతగా నిలిచారు. ఆమె ఇందులో "గుమీత్ చౌదరి" అనే నటునితో ప్రదర్శననిచ్చారు.
గోపీకృష్ణ సేవలు తెలుగు చిత్రసీమ కూడా వినియోగించుకొని తనను తాను గౌరవించుకున్నది. ముఖ్యంగా భక్త జయదేవ చిత్రంలో రాధా కృష్ణుల నాట్య ఘట్టంలో కృష్ణునిగా గోపీ నటించి, అలనాటి ప్రేక్షకుల మనసులలో సుస్థిర స్థానం సంపాదించుకున్నాడు. భూకైలాస్ చిత్రంలో నృత్యం చేసి నభూతో నభవిష్యతి అనిపించాడు. విశ్వనాథ్ చిత్రీకరించిన సాగర సంగమం చిత్రంలోని "నాదవినోదమం నాట్య విలాసం..." అనే పాటకు నృత్యకర్త గోపీ. "నాచే మయూరి" హీరోయిన్ సుధా చంద్రన్కు నాట్య శిక్షణను నేర్పి అమోఘంగా తీర్చిదిద్ది, ఆ చిత్ర విజయానికి ప్రధానకారకుడయ్యాడు. స్వర్ణకమలం సినిమాలో ఘల్లు ఘల్లు మంటూ మెరుపల్లే తుళ్ళు పాటకు అమరత్వం కల్పించారు. బొంబాయి లోని ఖార్ లో మరణించిన గోపీ ఈ తరం తెలుగు ప్రేక్షకులకు సుపరిచితుడు.
800 చిత్రాలకు పైగా నాట్య ప్రయోక్తగా ఘన కీర్తినార్జించిన గోపీ సినిమా బాటలో అడుగిడక పోతే భారతీయ కళ, అందునా కథక్ నృత్యాన్ని ఎంతటి సమున్నత శిఖరాలకు తీసుకెళ్ళగలిగేవారో కదా! అని భావించటం కద్దు.
7. ^ Biography of the Gopi Krishna.
సురభి బాబ్జీ
సురభి బాబ్జీ గా పేరు పొందిన రెకెందర్ నాగేశ్వరరావు సురభి రెకెందర్ కుటుంబం వారు. ఆకాశంలో మెరుపులు కురిపించే బాణాలు, స్వర్గంనుంచి దిగివచ్చే నారదుడు, మాయా ప్రపంచం, పాతాళలోకం మాంత్రికులు ఇలా అన్నీ ఒకే తెరపైన చూపిస్తున్నారు అనగానే మనకు గుర్తుకు వచ్చేది సురభి సంస్థ. ఈ సురభి పౌరాణిక నాటకాలు పెట్టింది. 125 ఏళ్లు గడిచినా తనదైన పంథా నిరాఘాంటంకంగా సాగిపోయే ఏకైక నాటక సంస్థగా ఆకాశాన్నంటే ఎత్తులకు ఎదిగింది. దీన్ని వనారస గోవిందరావు మొదలుపెడితే ఈ సంస్థ కాస్తా ఉమ్మడి కుటుంబంగా పెరిగి శాఖోపశాఖలుగా విస్తరించింది.
అప్పట్నుంచి ఇప్పటివరకు సురభి పద్యనాటకాలు, లేదా పౌరాణిక నాటకాలు ఒరవడికి పేర్గాంచింది. అలాంటి సురభి కుటుంబంలో రెకెందర్ కుటుంబం ఒకటి. వనారస గోవిందరావు కుమార్తె రెకెందర్ సుభద్రమ్మ. ఈమె కుమారుడే రెకెందర్ నాగేశ్వరరావు. ఈ కుంటుంబాల పూర్వీకులు మహారాష్ట్ర నుంచి వలస వచ్చిన తెలుగు నాట వివిధ ప్రాంతాలలో స్థిర పడ్డారు. మొదట్లో వీరు బ్రిటీష్ వారి వద్ద సైనికులుగా పనిచేశారు. వీరి వాడుక భాష ఆరె
ఆయన 1949లో విజయనగరం జిల్లా గజపతి నగరంలో జన్మించారు. హెచ్.ఎల్.సీ వరకు చదువుకున్న నాగేశ్వరరావు 4 సంవత్సరాల వయస్సులోనే బాల నటునిగా రంగస్థల ప్రవేశం చేశారు.
శ్రీరామ, శ్రీకృష్ణ, వీరబ్రహ్మం, నక్షత్రక, కార్యవర్థి, మొదలైన పాత్రలు పోషించి ప్రేక్షకులను తన నటనతో రజింపచేశారు. వీరి గురువులు గరిమెళ్ల రామమూర్తి, పద్మ శ్రీ బి.వి. కారత్‌లు. ఈయన నటనతో పాటు రంగస్థల నిర్వహణ కూడా చేపట్టి విజయవంతమైన నాటకాలు ప్రదర్శింప చేసి కీర్తి గడించారు.
సురభి పరంపరకు చెందిన శ్రీ వెంకటేశ్వర నాట్యమండలికి 42 సంవత్సరాలుగా కార్యదర్శిగా ఉన్నారు. అంతేకాక అయిదు సురభి ఫెడరేషన్ ఉమ్మడి బ్యానర్ అయిన సురభి నాటక కళా సంఘానికి 24 సంవత్సరాల నుండి కార్యదర్శిగా కొనసాగుతునే ఉన్నారు. నాగేశ్వరరావు దర్శకత్వంలో రామరాజ్యం, శ్రీ కృష్ణ లీలలు, వీర బ్రహ్మం, బాలనాగమ్మ, జై పాతాళ భైరవి కాక దేశవ్యాప్తంగా వివిధ నాటక సంస్థలకు, కళాకారులకు వీరు సుపరిచితులు. చైన్నై, ముంబై, బెంగుళూరు, గోవా తదితర నగరాలల్లోనే కాక అనేక రాష్ట్రాలల సురభి నాటకాలను విజయవంతంగా ప్రదర్శించారు. సురభిసంస్థ ఆవిర్భవించి 125 సంవత్సరాలు అయిన సందర్భంగా ఢిల్లీలో నిర్వహించిన సురభి ధియేటర్ ఫెస్టివల్‌లో పాల్గొన్న నాగేశ్వరరావు ఇటీవల సంగీత నాటక అకాడమీ వారు అత్యున్నత పురస్కారంతో గౌరవించారు.
నాగేశ్వరరావు కృషిని ప్రతిభను గుర్తించిన అనేకమంది ప్రముఖులు జ్ఞాని జైల్‌సింగు, పి.వి. నరసింహారావు, ఎన్.టి.ఆర్. వంటి ఎందరో అభినందనలు అందచేశారు. 2000 సంవత్సరంలో రాష్టస్థ్రాయి ఉత్తమ నాటక రంగ నిర్వాహకునిగా పురస్కారం 2004లో బళ్లారి రాఘవ పురస్కారం పొందారు. కుటుంబ సభ్యులతో అక్కడే నిరాడంబరంగా జీవిస్తూ అత్యంత ఆధునిక సాంకేతిక విలువలతో కూడిన అద్భుతమైన పౌరాణిక నాటకాలను ఇప్పటికీ ప్రతి శుక్ర, శని, ఆదివారాల్లో ప్రదర్శింప చేస్తూ రంగస్థల కళ అయిన నాటకాన్ని జీవనదిలా ప్రవహింప చేస్తున్నారు